VS001312
Datum: 1990-04-06T02:00:00.000+02:00
datum_sodbe_i_stopnje: 2002-04-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 4900000 SIT
opombe: II Ips 46/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Fizični delavec.

## Škodni dogodek

Prometna nesreča

## Poškodba

Obtolčenina glave območja čela z raztrganino desno na čelu in v levi obrvi, zadnji izpah leve stegnenice v kolčnem sklepu z odlomkom dela glavice leve stegnenice, težak tipični prelom desne koželjnice v zapestju s popolnim izpahom roke v desnem zapestnem sklepu ter popolni izpah palca desnega stopala.

## Telesne bolečine

1500000 SIT Zelo hude 3 tedne, hude 3 mesece, srednje hude 1 leto, lahke še do leta 1997. Zaradi tožnikove dolgoletne prizadetosti zaradi cisticerkoze možganov je tudi bolj psihološko zaznaval bolečine.

#### Ambulantno zdravljenje

Kirurško zdravljenje je bilo končano po 4 letih in pol, številni zdravniški pregledi.

#### Rehabilitacija

Da.

#### Nevšečnosti med zdravljenjem

dolgotrajno zdravljenje; sledila je še rehabilitacija;

## Strah

300000 SIT Sekundarni strah za izid zdravljenja, saj so bile poškodbe po svoji naravi celo življenjsko nevarne, posebej v primeru možnih hudih zapletov.

## Zmanjšanje življenjske aktivnosti

3000000 SIT Lažje zavrta gibljivost leve noge v kolčnem sklepu, boleča močneje zavrta gibljivost roke v desnem zapestju ob močno oslabljeni moči roke in nezmožnosti za vsako fizično delo ter zatrdelost desnega nožnega palca v osnovnem sklepu. Po nesreči ni več sposoben za delo in se lahko premika le po stanovanju.

## Skaženost

100000 SIT Pred pogledi ne more skrivati prizadete desnice. Na levi strani glave ima udrtino in brazgotine na kolku in desnem stopalu.

---

ZOR člen 200, 203